turjo4nis/wikipedia-bn-dump-20250701 huggingface dataset:
গ্রাম উন্নয়ন সমিতি (নেপাল)

গ্রাম উন্নয়ন সমিতি বা গ্রাম বিকাশ সমিতি () নেপালের স্থানীয় বিকাশ মন্ত্রণালয়ের সর্বনিম্ন প্রশাসনিক স্তর। প্রতিটি জেলায় একাধিক গ্রাম উন্নয়ন সমিতি ছিল, যা ছিল পৌরসভার অনুরূপ কিন্তু  জনসাধারণ-সরকারী যোগাযোগ ও প্রশাসন পৌরসভা থেকে কিছুটা বৃহত্তর ছিল। নেপালে ৩,১৫৭টি গ্রাম উন্নয়ন সমিতি ছিল। প্রতিটি গ্রাম উন্নয়ন সমিতি জেলার জনসংখ্যার উপর নির্ভর করে একাধিক (গড়ে নয়টি) ওয়ার্ডে () বিভক্ত ছিল।

উদ্দেশ্য
গ্রাম উন্নয়ন সমিতি গঠনের উদ্দেশ্য ছিল:
 স্থানীয় পর্যায়ে কাঠামোগত ভাবে গ্রামের মানুষদের সংগঠিত করা হয় ।
 উন্নয়নের নিয়ন্ত্রণ ও দায়িত্ব পালনের জন্য সম্প্রদায় এবং সরকারি খাতের মধ্যে একটি অংশীদারত্ব তৈরি করা হয় । 
 রাষ্ট্রীয় তহবিলের যথাযথ ব্যবহার ও বিতরণ নিশ্চিত করা হয় । 
 সরকারী কর্মকর্তা, বা কোনো এনজিও এবং এজেন্সি গুলির মধ্যে অধিকতর যোগাযোগ স্থাপন নিশ্চিত করা হয় ।

বিলুপ্তি
১০ মার্চ ২০১৭ সালে গ্রাম উন্নয়ন সমিতি ব্যবস্থা বিলুপ্তি করা হয় ও এর পরিবর্তে গাওঁ পালিকা চালু করা হয়। এর আগে ১৯৯০ সালে পঞ্চায়েত ব্যবস্থা বাতিল করা হয়েছিল ও তার বদলে গ্রাম উন্নয়ন সমিতি চালু করা হয়েছিল।

তথ্যসূত্র

দেশের সাবেক উপবিভাগ
নেপালের স্থানীয় সরকার
নেপালের উপবিভাগ
দেশের প্রাক্তন প্রশাসনিক বিভাগ
১৯৯০-এ নেপালে প্রতিষ্ঠিত
জন ডুয়ি

জন ডুয়ি (২০ অক্টোবর, ১৮৫৯-১ জুন,১৯৫২) ছিলেন যুক্তরাষ্ট্রের একজন দার্শনিক, মনোবিজ্ঞানী এবং শিক্ষা সংস্কারক। তিনি প্রয়োগবাদী দর্শনের প্রথম সারির একজন প্রবক্তা ও কার্যকরী মনোবিজ্ঞানের অন্যতম একজন জনক। ২০০২ সালে প্রকাশিত রিভিউ অফ জেনারেল সাইকোলজির জরিপ অনুযায়ী সবচেয়ে বেশিবার উল্লেখ করা হয়েছে বিংশ শতাব্দীর এমন মনোবিজ্ঞানীদের তালিকায় তিনি তিরানব্বইতম স্থান অধিকার করেছেন। ডুয়ি ছিলেন একজন বহুল পরিচিত বুদ্ধিজীবী যিনি প্রগতিশীল শিক্ষা এবং উদারতাবাদী চিন্তাধারার একজন কঠোর সমর্থক ছিলেন। শিক্ষা ছাড়াও ডুয়ি অধিবিদ্যা, জ্ঞানতত্ত্ব, নন্দনতত্ব, শিল্প, যুক্তিবিজ্ঞান, সামাজিক তত্ত্ব, এবং নৈতিকতা সহ অন্যান্য অনেক বিষয়ের ওপর লেখালেখি করেছেন। তিনি বিংশ শতাব্দীর অন্যতম প্রধান একজন শিক্ষা সংস্কারক ছিলেন।

তথ্যসূত্র

বহিঃসংযোগ

১৮৫৯-এ জন্ম
২০শ শতাব্দীর দার্শনিক
১৯৫২-এ মৃত্যু
সাংস্কৃতিক সমালোচক
সামাজিক সমালোচক
সামাজিক ভাষ্যকার
প্রযুক্তির দার্শনিক
বিজ্ঞানের দার্শনিক
শিক্ষার দার্শনিক
নাস্তিক দার্শনিক
২০শ শতাব্দীর নাস্তিক
১৯শ শতাব্দীর মার্কিন দার্শনিক
২০শ শতাব্দীর মার্কিন দার্শনিক
মার্কিন নাস্তিক
বিশ্লেষক দার্শনিক
১৯শ শতাব্দীর মার্কিন লেখক
২০শ শতাব্দীর মার্কিন লেখক
সোভিয়েত রাশিয়া সম্পর্কে পাশ্চাত্য লেখক
কলাম্বিয়া বিশ্ববিদ্যালয়ের শিক্ষক
জনস হপকিন্স বিশ্ববিদ্যালয়ের প্রাক্তন শিক্ষার্থী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মার্কিন মনোবিদ্যা সমিতির সভাপতি
শিকাগো বিশ্ববিদ্যালয়ের শিক্ষক
মিশিগান বিশ্ববিদ্যালয়ের শিক্ষক
১৯শ শতাব্দীর নাস্তিক
করাচি কেন্দ্রীয় জেলা

করাচি কেন্দ্রীয় জেলা () পাকিস্তানের সিন্ধু প্রদেশের করচী বিভাগের একটি প্রশাসনিক জেলা। এটি করাচির কেন্দ্রীয় অঞ্চলে অবস্থান করছে।

২০০০ সালে জেলাটি বিলুপ্ত ঘোষণা করা হয় এবং লিয়াকতবাদ শহর, উত্তর নাজিমাবাদ শহর, গুলবার্গ শহর এবং নতুন করাচি শহর নিয়ে মোট ৪টি শহর বিভক্ত করে গঠন করা হয়েছে।

এরপর ২০১১ সালের ১১ জুলাই তারিখে, সিন্ধু সরকার পুনরায় করাচি কেন্দ্রীয় জেলা হিসেবে পূর্বের নামে ফিরিয়ে আনে।

তথ্যসূত্র 

 
সিন্ধু প্রদেশের জেলা
করাচির জেলা
পূর্ব করাচি জেলা

পূর্ব করাচি জেলা () পাকিস্তানের সিন্ধু প্রদেশের করাচি বিভাগের একটি প্রশাসনিক জেলা। এটি করাচির পূর্ব অংশে অবস্থিত।

২০০০ সালে জেলাটি বিলুপ্ত ঘোষণা করা হয় এবং ৪টি শহরে বিভক্ত করে গঠন করা হয়:
 গুলশান শহর, 
 করানগি শহর, 
 লান্ধি শহর 
 এবং শাহ ফয়সাল শহর

এরপর ২০১১ সালের ১১ জুলাই তারিখে, সিন্ধু সরকার পুনরায় পূর্ব করাচি জেলা হিসেবে পূর্বের নামে ফিরিয়ে আনে।

তথ্যসূত্র

সিন্ধু প্রদেশের জেলা
করাচির জেলা
পূর্ব করাচি জেলা
দক্ষিণ করাচি জেলা

দক্ষিণ করাচি জেলা ( ) পাকিস্তানের সিন্ধু প্রদেশের করাচি বিভাগের একটি প্রশাসনিক জেলা। জেলাটি করাচির দক্ষিণ অঞ্চলে অবস্থান করে গঠিত হয়েছে।

দক্ষিণ করাচি জেলা দেশের অর্থনীতির অন্যতম ভিত্তি হিসেবে পরিচিত। এছাড়াও এখানে অনেক পৌরসভা, কোম্পানি এবং ব্যাংকের প্রধান কার্যালয় রয়েছে। রাজ্যপালের বাড়ী, প্রধানমন্ত্রীর কার্যালয়, সিন্ধু পরিষদ, হাইকোর্ট, বিভিন্ন দেশের দূতাবাস ও কনস্যুলেট এবং অন্যান্য সরকারি অফিসও রয়েছে।

২০০০ সালে জেলাটি বিলুপ্ত ঘোষণা করা হয় এবং জামশেদ শহর ও সদর শহর নামে ২টি শহরে বিভক্ত করে গঠন করা হয়।

এরপর ২০১১ সালের ১১ জুলাই তারিখে, সিন্ধু সরকার পুনরায় দক্ষিণ করাচি জেলা হিসেবে পূর্বের নামে ফিরিয়ে আনা হয়।

তথ্যসূত্র

সিন্ধু প্রদেশের জেলা
করাচির জেলা
দক্ষিণ করাচি জেলা
পশ্চিম করাচি জেলা

পশ্চিম করাচি জেলা () পাকিস্তানের সিন্ধু প্রদেশের করাচি বিভাগের একটি প্রশাসনিক জেলা। এটি করাচির পশ্চিম অংশে অবস্থিত।

২০০০ সালে জেলাটি বিলুপ্ত ঘোষণা করা হয় এবং ৫টি শহরে বিভক্ত করে গঠন করা হয়:

 লিয়ারি শহর
 কেমারি শহর
 সাইট শহর
 বলদিয়া শহর
 এবং ওরাঙ্গি শহর

এরপর ২০১১ সালের ১১ জুলাই তারিখে, সিন্ধু সরকার পুনরায় পশ্চিম করাচি জেলা হিসেবে পূর্বের নামে ফিরিয়ে আনা হয়।

তথ্যসূত্র

সিন্ধু প্রদেশের জেলা
করাচির জেলা
পশ্চিম করাচি জেলা
করাঙ্গি জেলা

করাঙ্গি জেলা () করাচীর ৬টি প্রশাসনিক জেলার মধ্যে অন্যতম একটি জেলা। এটি পাকিস্তানের সিন্ধু প্রদেশের করাচী বিভাগের অন্যতম অংশ। জেলাটি আর আগে পূর্ব করাচী জেলার অংশ ছিল এবং পরবর্তীতে ২০১৩ সালের নভেম্বর মাসে এটি আলাদা করে একটি নতুন জেলা করা হিসেবে মর্যাদা পায়।

মুহাজির সম্প্রদায়ের সংখ্যাগরিষ্ঠ জেলাটি বেলুচ, পশতুন, সিন্ধি, পাঞ্জাবী এবং অন্যান্য জাতিগতভাবে অনুসরণ করে থাকে।

জেলাটি তীব্র পানি সংকট এবং দূষণ সমস্যা ভোগ করে থাকে।

তথ্যসূত্র 

 
সিন্ধু প্রদেশের জেলা
করাচির জেলা
মালির জেলা

মালির জেলা ( ) পাকিস্তানের সিন্ধু প্রদেশের করাচী বিভাগের একটি প্রশাসনিক জেলা।

২০০০ সালে জেলাটি বিলুপ্ত ঘোষণা করা হয় এবং ৩টি শহরে বিভক্ত করে গঠন করা হয়:

 মালির শহর,
 বিন কাসিম শহর
 এবং গাদাপ শহর।

এরপর ২০১১ সালের ১১ জুলাই তারিখে, সিন্ধু সরকার পুনরায় মালির জেলা হিসেবে পূর্বের নামে ফিরিয়ে আনা হয়।

তথ্যসূত্র

সিন্ধু প্রদেশের জেলা
করাচির জেলা
মালির জেলা
মাগুরা মেডিকেল কলেজ

মাগুরা মেডিকেল কলেজ বাংলাদেশের মাগুরা জেলায় অবস্থিত একটি সরকারি মেডিকেল কলেজ। ২০১৮ সালে এটি স্থাপিত হয়।

২০১৯ সালের ১০ জানুয়ারি ৫০ জন (যার যধ্যে ২৩ জন ছাত্র ছিলেন) শিক্ষার্থী নিয়ে মাগুরা সদর হাসপাতালে প্রতিষ্ঠানটির অস্থায়ী ক্যাম্পাসে যাত্রা শুরু করে। স্থায়ী ক্যাম্পাস তৈরীর জন্য মাগুরা শহরের অদূরে পারলা-গোয়ালখালী মৌজায় ২৫ একর জমি নির্ধারণ করা হয়।

ফ্যাকাল্টি মেম্বার
বর্তমানে এখানে একজন অধ্যক্ষ (প্রফেসর),এক জন সহযোগী অধ্যাপক, ৬ জন সহকারী অধ্যাপক, ৯ জন প্রভাষক রয়েছে। মোট ১৭ জন শিক্ষক আছে।

আবাসন
ছাত্রদের জন্য ২ টি ও ছাত্রীদের জন্য ১টি অস্থায়ী আবাসন হলের মাধ্যমে নিরাপদ বাসস্থান ও খাদ্য সরবরাহ নিশ্চিত করা হচ্ছে।

তথ্যসূত্র

মাগুরা জেলা
বাংলাদেশের সরকারি মেডিকেল কলেজ
২০১৮-এ প্রতিষ্ঠিত শিক্ষাপ্রতিষ্ঠান
মাগুরা জেলার মহাবিদ্যালয়

২০১৮-এ বাংলাদেশে প্রতিষ্ঠিত
শেখ হাসিনা মেডিকেল বিশ্ববিদ্যালয়, খুলনার অধিভুক্ত শিক্ষাপ্রতিষ্ঠান
চাঁদপুর মেডিকেল কলেজ

চাঁদপুর মেডিকেল কলেজ বাংলাদেশের চাঁদপুরে অবস্থিত একটি সরকারি মেডিকেল কলেজ। এটি ২০১৮ সালে প্রতিষ্ঠিত হয়। এটি চট্টগ্রাম মেডিকেল বিশ্ববিদ্যালয়ের অধিভুক্ত।

বাংলাদেশ সরকারের তৎকালীন প্রধানমন্ত্রী শেখ হাসিনা ০১ এপ্রিল, ২০১৮ সালে চাঁদপুরে অনুষ্ঠিত এক জনসভায় চাঁদপুর মেডিকেল কলেজ স্থাপনের ঘোষণা প্রদান করেন। এর ফলশ্রুতিতে ২০১৮-২০১৯ এমবিবিএস শিক্ষাবর্ষে ১ম ব্যাচে ৫০ জন শিক্ষার্থী ভর্তির মাধ্যমে ১০ জানুয়ারি, ২০১৯ সালে চাঁদপুর মেডিকেল কলেজের একাডেমিক কার্যক্রমের আনুষ্ঠানিক যাত্রা শুরু হয়। স্বাস্থ্য শিক্ষা ও পরিবার কল্যাণ বিভাগের চিকিৎসা শিক্ষা-১ অধিশাখার ১৯ নভেম্বর ২০১৮ তারিখের পত্র অনুযায়ী ২৫০ শয্যা বিশিষ্ট চাঁদপুর জেনারেল হাসপাতালের ৪র্থ তলার উত্তর পার্শ্বের ১৩টি কক্ষ নিয়ে অস্থায়ী ক্যাম্পাস হিসেবে কলেজের একাডেমিক ও প্রশাসনিক কার্যক্রম শুরু হয়। পরবর্তীতে নিজস্ব মেডিকেল কলেজ হাসপাতাল চালু না হওয়া পর্যন্ত ২৫০ শয্যা বিশিষ্ট চাঁদপুর জেনারেল হাসপাতাল-কে অস্থায়ীভাবে চাঁদপুর মেডিকেল কলেজ হাসপাতাল হিসেবে ব্যবহারের প্রশাসনিক অনুমোদন প্রদান করা হয়। অত্র কলেজে ২০১৮-১৯ থেকে ২০২২-২৩ শিক্ষাবর্ষ পর্যন্ত প্রতিটি শিক্ষাবর্ষে ৫০ জন করে এমবিবিএস শিক্ষার্থী ভর্তির সরকারি অনুমোদন রয়েছে এবং ২০২৩-২০২৪ শিক্ষাবর্ষ হতে আসন সংখ্যা বৃদ্ধি করে মোট ৭৫ জন করা হয়েছে। বর্তমানে ২০২৩-২০২৪ শিক্ষাবর্ষ পর্যন্ত অত্র কলেজে ৩২৫ জন এমবিবিএস শিক্ষার্থী অধ্যয়নরত আছেন। পুরুষ শিক্ষার্থীদের জন্য ভাড়াকৃত বাড়ি ও মহিলা শিক্ষার্থীদের জন্য ২৫০ শয্যা বিশিষ্ট চাঁদপুর জেনারেল হাসপাতালের আবাসিক কোয়ার্টার এর শূন্য ইউনিটগুলোকে হোস্টেল হিসাবে ব্যবহার করা হচ্ছে। এছাড়া নতুন একটি ছাত্রী হোস্টেল ও ইন্টার্নী হোস্টেল ভাড়া নেয়ার প্রক্রিয়া চলমান আছে। চাঁদপুর শহরের অদূরে অত্র কলেজের স্থায়ী ক্যাম্পাস স্থাপনের নিমিত্তে সম্প্রতি একনেক কর্তৃক চাঁদপুর মেডিকেল হাসপাতাল ও নার্সিং কলেজ প্রজেক্ট শীর্ষক ডিপিপি অনুমোদিত হয়েছে।

আরও দেখুন 
 বাংলাদেশের মেডিকেল কলেজসমূহের তালিকা।

তথ্যসূত্র

বহিঃসংযোগ 

 প্রাতিষ্ঠানিক ওয়েবসাইট

বাংলাদেশের সরকারি মেডিকেল কলেজ
চাঁদপুর জেলার মহাবিদ্যালয়
২০১৮-এ প্রতিষ্ঠিত শিক্ষাপ্রতিষ্ঠান
২০১৮-এ বাংলাদেশে প্রতিষ্ঠিত
নেত্রকোণা মেডিকেল কলেজ

নেত্রকোণা মেডিকেল কলেজ বাংলাদেশের ময়মনসিংহ বিভাগে নেত্রকোনা জেলায় অবস্থিত একটি রাষ্ট্রায়ত্ত চিকিৎসা শিক্ষা প্রতিষ্ঠান। এটি ২০১৮ সালে প্রতিষ্ঠিত হয়। ঢাকা বিশ্ববিদ্যালয়ের চিকিৎসা অনুষদের অন্তর্ভুক্ত এই মেডিকেল কলেজটি ২০১৯ সালের ১০ জানুয়ারি ৫০ জন শিক্ষার্থী নিয়ে যাত্রা শুরু করে। বর্তমানে নেত্রকোনা সদর হাসপাতালে প্রতিষ্ঠানটির অস্থায়ী ক্যাম্পাস অবস্থিত। নেত্রকোনা বিশ্ববিদ্যালয়ের পার্শ্ববর্তী প্রায় পঞ্চাশ একর এলাকা নিয়ে স্থায়ী ক্যাম্পাস স্থাপনের কার্যক্রম চলমান আছে।

তথ্যসূত্র

বাংলাদেশের সরকারি মেডিকেল কলেজ
২০১৮-এ প্রতিষ্ঠিত শিক্ষাপ্রতিষ্ঠান

নেত্রকোণা জেলা
জ্যাকোবাবাদ জেলা

জ্যাকোবাবাদ জেলা পাকিস্তানের সিন্ধু প্রদেশে অবস্থিত একটি জেলা। এটি বেলুচিস্তানকে সাথে নিয়ে প্রাদেশিক সীমানা দিয়ে সিন্ধুর উত্তরে অবস্থান করছে। এর সদর দপ্তর হচ্ছে জ্যাকোবাবাদ নামক শহর, যেটি ১৮৪৭ সালে জেনারেল জন জ্যাকব প্রতিষ্ঠিত করেছিলেন।

প্রশাসন
জ্যাকোবাবাদের জেলা পরিষদ ৪৪ টি ইউনিয়ন পরিষদ রয়েছে, ২ টি পৌরসভার কমিটি এবং ৩টি শহর কমিটি রয়েছে: 

জেলা প্রশাসনিকভাবে নিম্নোক্ত তহসিলে বিভক্ত।

 গার্হি খাইরো
 জ্যাকোবাবাদ
 থুল

জনসংখ্যার উপাত্ত
১৯৯৮ সালের আদমশুমারীর হিসাব অনুসারে, গার্হি খাইরো, জ্যাকোবাবাদ এবং থুল তহসিলের ৯৩% জনসংখ্যার প্রথম ভাষা সিন্ধি ছিল, এছাড়াও বাকী ৩.৬% জনগোষ্ঠির ভাষা ছিল বেলুচি।

তথ্যসূত্র

গ্রন্থপঞ্জি

জ্যাকোবাবাদ জেলা
সিন্ধু প্রদেশের জেলা
শিলিগুড়ি মহিলা মহাবিদ্যালয়

শিলিগুড়ি মহিলা মহাবিদ্যালয়, ১৯৮১ সালে   শিলিগুড়ি শহরে প্রতিষ্ঠিত  একটি মহিলা মহাবিদ্যালয়।  মহাবিদ্যালয়টিতে কলা বিষয়ে স্নাতক পাঠ উপলব্ধ।  ক্যাম্পাস দার্জিলিং জেলায় অবস্থিত।  এটি উত্তরবঙ্গ বিশ্ববিদ্যালয় থেকে অনুমোদিত।

বিভাগ

কলা  

 বাংলা  
 ইংরেজি 
 ইতিহাস 
 ভূগোল 
 রাষ্ট্রবিজ্ঞান 
 দর্শন 
 অর্থনীতি 
 শিক্ষা

অ্যাক্রেডিটেশন 
কলেজটি গ্রান্টস কমিশন (ইউজিসি) দ্বারা স্বীকৃত।

তথ্যসূত্র 

উত্তরবঙ্গ বিশ্ববিদ্যালয় থেকে অনুমোদিত
অপর্যালোচিত অনুবাদসহ পাতা
১৯৮১-এ পশ্চিমবঙ্গে প্রতিষ্ঠিত
উত্তরবঙ্গ বিশ্ববিদ্যালয়ের অধিভুক্ত মহাবিদ্যালয়
১৯৮১-এ প্রতিষ্ঠিত শিক্ষাপ্রতিষ্ঠান
পশ্চিমবঙ্গের মহিলা বিশ্ববিদ্যালয় ও কলেজ
নেতাজী নগর ডে কলেজ

নেতাজী নগর ডে কলেজ ভারতের পশ্চিমবঙ্গ রাজ্যে রাজধানী কলকাতার একটি স্নাতকোত্তর উদার কলা কলেজ।  এটি কলকাতা বিশ্ববিদ্যালয়ের সাথে যুক্ত।

বিভাগ

বিজ্ঞান 

 রসায়ন 
 পদার্থবিদ্যা 
 অঙ্ক 
 উদ্ভিদ্তত্ব 
 প্রাণিবিদ্য 
 দেহতত্ব 
 কম্পিউটার বিজ্ঞান 
 ইলেক্ট্রনিক্স 
 পরিবেশ বিজ্ঞান

কলা ও বাণিজ্য 

 বাংলা  
 ইংরেজি 
 ইতিহাস 
 ভূগোল 
 রাষ্ট্রবিজ্ঞান 
 দর্শন 
 অর্থনীতি 
 শিক্ষা 
 বাণিজ্য

অ্যাক্রেডিটেশন 
নেতাজী নগর ডে কলেজ বিশ্ববিদ্যালয় অনুদান কমিশন (ইউজিসি) দ্বারা স্বীকৃত।   সম্প্রতি, কলেজটিকে জাতীয় মূল্যায়ন ও অনুমোদন পরিষদ (এনএএসি) দ্বারা বি + গ্রেড প্রদান করা হয়েছে।

উল্লেখযোগ্য প্রাক্তন শিক্ষার্থী 

 রজতাভ দত্ত , অভিনেতা

তথ্যসূত্র

বহিঃসংযোগ 

 নেতাজী নগর ডে কলেজ

কলকাতা বিশ্ববিদ্যালয় কর্তৃক অনুমোদিত শিক্ষাপ্রতিষ্ঠান
কলকাতার কলেজ
অপর্যালোচিত অনুবাদসহ পাতা
১৯৬৭-এ পশ্চিমবঙ্গে প্রতিষ্ঠিত
কলকাতা বিশ্ববিদ্যালয়ের অধিভুক্ত
১৯৬৭-এ প্রতিষ্ঠিত শিক্ষাপ্রতিষ্ঠান
প্রিয়.কম

প্রিয়.কম বাংলাদেশের বাংলাভাষার একটি সংবাদভিত্তিক ওয়েব পোর্টাল যেটি ২০১১ সালে জাকারিয়া স্বপন কর্তৃক প্রতিষ্ঠিত হয়েছিল। এটি দেশ ও দেশের বাইরের বিভিন্ন ধরনের খবর নিজেদের ওয়েবসাইটে প্রকাশ করে থাকে।

ইতিহাস 
২০১১ সালে ঢাকায় জাকারিয়া স্বপন হাত ধরে প্রিয়.কম যাত্রা শুরু করেছিল। এটি বাংলাদেশ লিমিটেড অফ সফটওয়্যার অ্যান্ড সার্ভিসেস (বেসিস)-এর তালিকাভুক্ত কোম্পানিগুলির মধ্যে একটি।

অঙ্গপ্রতিষ্ঠান 
সওদা.কম নামে একটি নিলাম ও অনলাইন দোকান শুরু করে প্রিয়.কম। এতে শিল্পী শাহাবুদ্দিন আহমেদের ছবিও নিলামে উঠে।

তথ্যসূত্র

ঢাকার গণমাধ্যম
২০১১-এ প্রতিষ্ঠিত
বাংলাদেশী অনলাইন সংবাদ মাধ্যম
ঢাকার সংবাদপত্র
এডি মার্ফি

এডওয়ার্ড রিগান মার্ফি (; জন্ম: ৩ এপ্রিল ১৯৬১) হলেন একজন মার্কিন কৌতুকাভিনেতা, অভিনেতা, চিত্রনাট্যকার, গায়ক ও চলচ্চিত্র প্রযোজক। মার্ফি ১৯৮০ থেকে ১৯৮৪ সাল পর্যন্ত স্যাটারডে নাইট লাইভ অনুষ্ঠানের নিয়মিত অভিনয়শিল্পীদের একজন ছিলেন। তিনি স্ট্যান্ড-আপ কৌতুকাভিনেতা হিসেবে অসংখ্য কাজ করেছেন এবং কমেডি সেন্ট্রাল-এর সর্বকালের সেরা স্ট্যান্ড-আপস তালিকায় তার অবস্থান ১০।

চলচ্চিত্রে অভিনয়ের জন্য মার্ফি একটি একাডেমি পুরস্কার ও একটি বাফটা পুরস্কারের মনোনয়ন লাভ করেছেন এবং পাঁচটি মনোনয়ন থেকে একটি গোল্ডেন গ্লোব পুরস্কার ও দুটি মনোনয়ন থেকে একটি স্ক্রিন অ্যাক্টরস গিল্ড পুরস্কার অর্জন করেছেন। তিনি ফোর্টি এইট আওয়ার্স (১৯৮২) চলচ্চিত্রে অভিনয় করে সেরা নবাগত অভিনেতা বিভাগে গোল্ডেন গ্লোব পুরস্কারের মনোনয়ন এবং ট্রেডিং প্লেসেস (১৯৮৩), বেভারলি হিল কপ (১৯৮৪) ও দ্য নাটি প্রফেসর (১৯৯৬) চলচ্চিত্রে অভিনয় করে সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। ২০০১ সালে শ্রেক চলচ্চিত্রে ডঙ্কি চরিত্রে কণ্ঠ প্রদান করে শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কারের মনোনয়ন লাভ করেন। এখন পর্যন্ত মার্ফিই একমাত্র ব্যক্তি, যিনি কণ্ঠ অভিনয়ের জন্য বাফটা পুরস্কারের মনোনয়ন লাভ করেন। ২০০৬ সালে ড্রিমগার্লস চলচ্চিত্রে গায়ক জেমস "থান্ডার" আর্লি চরিত্রে অভিনয় করে তিনি শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন এবং সেরা পার্শ্ব অভিনেতা বিভাগে গোল্ডেন গ্লোব ও স্ক্রিন অ্যাক্টরস গিল্ড পুরস্কার অর্জন করেন।

চলচ্চিত্রে অবদানের জন্য ১৯৯৬ সালে হলিউড ওয়াক অব ফেমে তার নামাঙ্কিত একটি তারকা খচিত হয়। ২০১৫ সালে জন এফ. কেনেডি সেন্টার ফর দ্য পারফরমিং আর্টস তাকে মার্কিন হাস্যরসের জন্য মার্ক টোয়াইন পুরস্কারে ভূষিত করে।

প্রারম্ভিক জীবন 
মার্ফি ১৯৬১ সালের ৩রা এপ্রিল নিউ ইয়র্ক সিটির ব্রুকলিন শহরে জন্মগ্রহণ করেন। তার মাতা লিলিয়ান (লেনি) একজন টেলিফোন অপারেটর এবং পিতা চার্লস এডওয়ার্ড মার্ফি একজন ট্রানজিট পুলিশ কর্মকর্তা ও অপরিপক্ক অভিনেতা ও কৌতুকাভিনেতা ছিলেন। তার বড় ভাই কৌতুকাভিনেতা চার্লি মার্ফি (১৯৫৯-২০১৭)। ১৯৬৯ সালে তার যখন আট বছর বয়স, তখন তার পিতা মারা যান।

তথ্যসূত্র

বহিঃসংযোগ 

 
 

১৯৬১-এ জন্ম
জীবিত ব্যক্তি
২০শ শতাব্দীর মার্কিন অভিনেতা
২০শ শতাব্দীর মার্কিন কৌতুকাভিনেতা
২০শ শতাব্দীর মার্কিন গায়ক
২০শ শতাব্দীর মার্কিন লেখক
২১শ শতাব্দীর মার্কিন অভিনেতা
২১শ শতাব্দীর মার্কিন কৌতুকাভিনেতা
২১শ শতাব্দীর মার্কিন সঙ্গীতশিল্পী
২১শ শতাব্দীর মার্কিন লেখক
আফ্রো-মার্কিন অভিনেতা
নিউ ইয়র্ক শহরের অভিনেতা
নিউ ইয়র্ক শহরের সঙ্গীতশিল্পী
নিউ ইয়র্ক শহরের লেখক
মার্কিন কণ্ঠাভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন পুরুষ চিত্রনাট্যকার
মার্কিন স্কেচ কৌতুকাভিনেতা
মার্কিন জনসমক্ষে কৌতুক পরিবেশন শিল্পী
অ্যানি পুরস্কার বিজয়ী
গ্র্যামি পুরস্কার বিজয়ী
গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
স্ক্রিন অ্যাক্টরস গিল্ড পুরস্কার (সেরা পার্শ্ব অভিনেতা - চলচ্চিত্র) বিজয়ী
স্যাটার্ন পুরস্কার বিজয়ী
আফ্রিকান-মার্কিন গায়ক
নিউ ইয়র্ক (অঙ্গরাজ্য)-এর গীতিকার
২০শ শতাব্দীর মার্কিন চিত্রনাট্যকার
নিউ ইয়র্ক (অঙ্গরাজ্য)-এর চিত্রনাট্যকার
২১শ শতাব্দীর মার্কিন চিত্রনাট্যকার
২০শ শতাব্দীর মার্কিন কৌতুকাভিনয়শিল্পী
২০শ শতাব্দীর মার্কিন পুরুষ লেখক
২১শ শতাব্দীর মার্কিন কৌতুকাভিনয়শিল্পী
মার্কিন কৌতুকাভিনেতা
প্রাইমটাইম এমি পুরস্কার বিজয়ী
রাইজিংবিডি.কম

রাইজিংবিডি.কম একটি বাংলাদেশী অনলাইন নিউজ পোর্টাল, যা বাংলা ও ইংরেজি ভাষায় সংবাদ প্রকাশ করে থাকে। ২০১৩ সালে যাত্রা শুরু করা পত্রিকাটির মালিক ওয়ালটন গ্রুপ। এর ওয়েবসাইটের ঠিকানা হলো risingbd.com । ২০১৮ সালে বিটিআরসি এই পত্রিকাটি সাময়িক বন্ধ করে দিয়েছিল।

ইতিহাস 
২০১২ সালে রাইজিংবিডি.কম ওয়েবসাইটটি চালু হলেও আনুষ্ঠানিকভাবে এটি ২০১৩ সালের ২৬ এপ্রিল যাত্রা শুরু করে। নিউজপোর্টালটির মালিক ওয়ালটন গ্রুপ। ২০২০ সালের ৩০ জুলাই রাইজিংবিডি.কম বাংলাদেশ সরকারের তথ্য মন্ত্রণালয়ের অনুমোদন পেয়েছে।

সম্পাদক মন্ডলী 

রাইজিংবিডির প্রকাশক এস এম জাহিদ হাসান। সাংবাদিক তাপস রায় রাইজিংবিডির নির্বাহী সম্পাদকের দ্বায়িত্ব পালন করছেন।

সংবাদ বিভাগসমূহ 
সংবাদমাধ্যমটি জাতীয়, রাজনীতি, অর্থনীতি, সারা বাংলা, আন্তর্জাতিক, খেলাধুলা, চাকরি, বিনোদন, সাতসতেরো, ক্যাম্পাস ও অন্যান্য বিষয়ে নিয়মিত সংবাদ প্রকাশ করে।

তথ্যসূত্র

২০১৩-এ বাংলাদেশে প্রতিষ্ঠিত
বাংলাদেশী অনলাইন সংবাদ মাধ্যম
শহীদ বীরশ্রেষ্ঠ ফ্লাইট লেফটেন্যান্ট মতিউর রহমান স্টেডিয়াম

শহীদ বীরশ্রেষ্ঠ ফ্লাইট লেফটেন্যান্ট মতিউর রহমান স্টেডিয়াম (পূর্বনাম মুন্সীগঞ্জ স্টেডিয়াম) ১৯৭৪ সালে প্রতিষ্ঠিত  বাংলাদেশের একটি স্টেডিয়াম, যেটি মুন্সীগঞ্জ জেলায় অবস্থিত। স্টেডিয়ামটি ক্রিকেট, ফুটবল ছাড়াও বিভিন্ন রকম খেলার জন্য ব্যবহৃত হয়ে থাকে। ২০১১ সালের অক্টোবরে  বীরশ্রেষ্ঠ ফ্লাইট লেফটেন্যান্ট মতিউর রহমানের নামে নামকরণ করা হয়।

স্টেডিয়ামটি বাংলাদেশ প্রিমিয়ার লিগ ফুটবলের ২০২১ সালের মৌসুমে খেলার জন্য অভিষিক্ত হয়। ২০২২ মৌসুমে স্টেডিয়ামটি শেখ জামাল ধানমন্ডি ও সাইফ স্পোর্টিং ক্লাবের স্বাগতিক মাঠ হিসেবে ব্যবহার করা হয়েছে।

অবকাঠামো ও ধারণক্ষমতা 
এ স্টেডিয়ামের তিন দিকে আছে একতলা গ্যালারি পরিবেষ্টিত। দর্শক ধারণক্ষমতা ন্যুনতম ৮ হাজার।

আরও দেখুন 
 বাংলাদেশের স্টেডিয়ামের তালিকা
 বাংলাদেশের ক্রিকেট মাঠের তালিকা

তথ্যসূত্র

বহিঃসংযোগ 

বাংলাদেশের ফুটবল মাঠ
বাংলাদেশের ক্রিকেট মাঠ
মুন্সীগঞ্জ জেলা
১৯৯৮-এ বাংলাদেশে প্রতিষ্ঠিত
মতিউর রহমান (বীরশ্রেষ্ঠ)
মুন্সীগঞ্জের ক্রীড়া অনুষ্ঠানস্থল
তাপগতিবিদ্যার শূন্যতম সূত্র

তাপগতিবিদ্যার শূন্যতম সূত্র () হল যদি দুইটি তাপীয় ব্যবস্থা তৃতীয় একটি তাপীয় ব্যবস্থার সাথে তাপীয় সাম্যবস্থায় থাকে তবে ঐ দুইটি তাপীয় ব্যবস্থা নিজের তাপীয় সাম্যবস্থায় থাকবে।

দুটি সিস্টেমকে তাপীয় সাম্যাবস্থায় বলা হয় যদি তারা কেবল তাপের সাথে প্রবেশযোগ্য প্রাচীর দ্বারা সংযুক্ত থাকে এবং সময়ের সাথে সাথে তারা পরিবর্তিত হয় না।

সূত্রটিকে এভাবেও লেখা যায়:
যদি দুটি বস্তু A ও B পৃথক পৃথকভাবে একটি তৃতীয় বস্তু C-এর সাথে তাপীয় সাম্যে থাকে, তবে A ও B একে অপরের সাথে তাপীয় সাম্যে থাকবে। একে শূন্যতম সূত্র বলার কারণ হলো, এটি তাপগতিবিদ্যার প্রথম দুটি সূত্রের পরে আবিষ্কৃত হয়েছিলো; কিন্তু বিষয়বস্তু এবং বৈশিষ্ট্যের দিক থেকে এটা ওই দুই সূত্রের চেয়ে মৌলিক ছিলো। এই সূত্রটিকে ওই দুই সূত্রের ভিত্তি বলে মনে করা হয়। এ সূত্রটিই আমাদেরকে তাপ ও তাপমাত্রার ধারণা দেয়।

তথ্যসূত্র

আরো পড়ুন 
 খান, ড. আমির হোসেন ও ইসহাক, প্রফেসর মোহাম্মদ এবং ইসলাম, ড. মো. নজরুল ২০১৯. পদার্থবিজ্ঞান দ্বিতীয় পত্র: একাদশ ও দ্বাদশ শ্রেণি. (ষষ্ঠ সংস্করণ). আইডিয়াল বুকস, ঢাকা.

পদার্থবিজ্ঞান
তাপগতিবিদ্যার সূত্র
জয়পুরহাট স্টেডিয়াম

জয়পুরহাট স্টেডিয়াম ১৯৭৭ নির্মিত বাংলাদেশের একটি জেলা পর্যায়ের স্টেডিয়াম। এটি জয়পুরহাট পৌরসভার রুপনগর এলাকায় এলাকার অবস্থিত জয়পুরহাট জেলার একমাত্র স্টেডিয়াম।  স্টেডিয়ামটি ক্রিকেট, ফুটবল ছাড়াও বিভিন্ন রকম খেলার জন্য ব্যবহৃত হয়ে থাকে। বাংলাদেশের বেশীর ভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত ও এবং স্থানীয় জয়পুরহাট জেলা ক্রীড়া সংস্থার তত্ত্বাবধায়নে রয়েছে।

নির্মাণ ইতিহাস 
১৯৭৭ সালে ৪ একর জমিতে স্টেডিয়ামের নির্মাণ শুরু হয়। অসমাপ্ত স্টেডিয়াম সংস্কার ও উন্নয়নের জন্য ২০২৪-২০২৫ অর্থ বছরে জাতীয় ক্রীড়া পরিষদ স্টেডিয়ামের মাঠ, প্যাভিলিয়ন, স্বল্প আসনের গ্যালারি সংস্কারের উদ্যোগ নেয়।

আয়োজন 
এখানে ১৯৯০-৯১ সালে জাতীয় ক্রিকেট চ্যাম্পিয়নশিপের ছয়টি ম্যাচ অনুষ্ঠিত হয়েছিল। এটি জেলা পর্যায়ের জাতীয় যুব কাবাডি আয়োজনস্থল। 

ক্রীড়ানুষ্ঠান বাদে স্টেডিয়ামে প্রতিবছর বাংলাদেশের স্বাধীনতা ও বিজয় দিবসে কুচকাওয়াজ, শিশু সমাবেশ, শরীরচর্চা প্রদর্শনী ও ডিসপ্লে এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয়। স্টেডিয়ামটি ২০১৮ সালে 'উন্নয়ন কনসার্টের' ভেন্যু ছিল। ২০২০ সালে এখানে বাংলাদেশের ঐতিহ্যবাহী পিঠা উৎসব আয়োজন হয়েছে।

তথ্যসূত্র

বাংলাদেশের ফুটবল মাঠ
বাংলাদেশের ক্রিকেট মাঠ
বাংলাদেশের স্টেডিয়াম
১৯৭৭-এ প্রতিষ্ঠিত
রাজশাহী বিভাগের ভবন ও স্থাপনা
বীর মুক্তিযোদ্ধা আছাদুজ্জামান স্টেডিয়াম

বীর মুক্তিযোদ্ধা আছাদুজ্জামান স্টেডিয়াম (পূর্বনাম মাগুরা স্টেডিয়াম) বাংলাদেশের মাগুরায় অবস্থিত একটি স্টেডিয়াম। এটি মাগুরা জেলা ক্রিকেট দল এবং মাগুরা জেলা ফুটবল দলের হোম গ্রাউন্ড।  এই স্টেডিয়ামের নাম ১২ অক্টোবর ২০১১ তারিখে মুক্তিযুদ্ধের অন্যতম সংগঠক বীর মুক্তিযোদ্ধা মোহাম্মদ আছাদুজ্জামানের নামে নামকরণ করা হয়। এই স্টেডিয়ামে বাংলাদেশের জাতীয় দিবস সমূহে কুচকাওয়াচ, শহীদ মুক্তিযোদ্ধা পরিবার ও বীর মুক্তিযোদ্ধাদের সংবর্ধনা দেয়া, জেলার বিভিন্ন ক্রীড়া বিশেষ করে ক্রিকেট, ফুটবল ছাড়াও অন্যান্য খেলা অনুষ্ঠিত হয়ে থাকে।

আরো দেখুন 
 বাংলাদেশের ক্রীড়া স্থাপনাসমূহ
 বাংলাদেশে ক্রিকেট মাঠের তালিকা

তথ্যসূত্র 

বাংলাদেশের ফুটবল মাঠ
বাংলাদেশের ক্রিকেট মাঠ
মাগুরা জেলা
নেত্রকোণা স্টেডিয়াম

নেত্রকোণা স্টেডিয়াম ময়মনসিংহ বিভাগের নেত্রকোণা জেলায় অবস্থিত একটি স্টেডিয়াম। স্টেডিয়ামটি নেত্রকোণা জেলা ফুটবল দল ও নেত্রকোণা জেলা ক্রিকেট দলের হোম গ্রাউন্ড। ক্রিকেট ফুটবল ছাড়াও অন্যান্য খেলা অনুষ্ঠিত হয়ে থাকে স্টেডিয়ামটিতে।

আরও দেখুন 
 বাংলাদেশের স্টেডিয়ামের তালিকা 
 বাংলাদেশে ক্রিকেট মাঠের তালিকা

তথ্যসূত্র

বহিঃসংযোগ

বাংলাদেশের ফুটবল মাঠ
বাংলাদেশের ক্রিকেট মাঠ
নেত্রকোণা জেলা
বাংলাদেশের স্টেডিয়াম
গ্যারি স্টিড

গ্যারি রেমন্ড স্টিড (; জন্ম: ৯ জানুয়ারি, ১৯৭২) ক্রাইস্টচার্চে জন্মগ্রহণকারী প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯৯ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারির প্রতিনিধিত্ব করেছেন। দলে তিনি মূলতঃ শীর্ষসারির ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শীতা দেখিয়েছেন গ্যারি স্টিড। ক্রিকেট খেলা থেকে অবসর গ্রহণের পর নিউজিল্যান্ড দলের প্রধান কোচের দায়িত্ব পালন করছেন।

আন্তর্জাতিক ক্রিকেট 
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করার সুযোগ পেয়েছিলেন তিনি। ১১ মার্চ, ১৯৯৯ তারিখে দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে গ্যারি স্টিডের।

শীর্ষসারির ব্যাটসম্যান গ্যারি স্টিড ১৯৯৯ সালে নয়মাসে পাঁচটি টেস্টে অংশ নিয়ে ৩৪.৭৫ গড়ে রান তুলেছিলেন। এ পর্যায়ে তিনি কোন একক সংখ্যার রান সংগ্রহ করেননি। সফরকারী দক্ষিণ আফ্রিকার বিপক্ষে দূর্দান্ত ক্রীড়াশৈলী প্রদর্শন করেছিলেন তিনি। ওয়েলিংটনের ব্যাসিন রিজার্ভে ৬৮ ও ৩৩ রান তুলেন। এরপর ওয়েস্ট ইন্ডিজের বিপক্ষে দুইবার মাঝারীমানের খেলা উপহার দিলে দল থেকে বাদ পড়েন।

ক্যান্টারবারির সাথে আট বছর প্রথম-শ্রেণীর ক্রিকেট খেলার পর পুনরায় টেস্ট খেলার জন্য আমন্ত্রিত হন। ১৯৯৮-৯৯ মৌসুম থেকে পাঁচ বছর দলের নেতৃত্বে ছিলেন ও দলটি তখন ক্রান্তিকাল অতিক্রম করছিল।

অবসর 
প্রথম-শ্রেণীর ক্রিকেট থেকে অবসর গ্রহণের পর কোচিং জগতে প্রবেশ করেন।

কোচিং জগতে প্রবেশের পর প্রথমে নিউজিল্যান্ড ক্রিকেট হাই পারফরম্যান্স সেন্টার যোগ দেন। এরপর জুলাই, ২০০৮ নিউজিল্যান্ড মহিলা দলের কোচ হিসেবে বেশ সফলতা পান। ২০০৯ সালের ক্রিকেট বিশ্বকাপে মহিলা দলকে চূড়ান্ত খেলায় নিয়ে যান ও ২০১০ সালের বিশ্ব টি২০ প্রতিযোগিতায় কোচ হিসেবে দায়িত্ব পালন করেন। ২০১৩-১৪ মৌসুমে থেকে ২০১৬-১৭ মৌসুমে চারবার ঘরোয়া প্রতিযোগিতার শিরোপা বিজয়ে ক্যান্টারবারির প্রশিক্ষকের ভূমিকায় অবতীর্ণ হয়েছিলেন।

আগস্ট, ২০১৮ সালে নিউজিল্যান্ড ক্রিকেট কর্তৃক নিউজিল্যান্ড ক্রিকেট দলের প্রধান কোচ হিসেবে নিযুক্তি লাভ করেন। তিনি মাইক হেসনের স্থলাভিষিক্ত হন।

ব্যক্তিগত জীবন 
তার পিতা ডিডব্লিউ স্টিড ও ভ্রাতা ডব্লিউডব্লিউ স্টিড প্রথম-শ্রেণীর ক্রিকেটে অংশগ্রহণ করেছেন।

তথ্যসূত্র

আরও দেখুন 
 গ্যারি গিলমোর
 এমি স্যাটার্দওয়েট
 ২০১৯ ক্রিকেট বিশ্বকাপ দলসমূহ
 নিউজিল্যান্ডীয় টেস্ট ক্রিকেটারদের তালিকা

বহিঃসংযোগ 
 
 

১৯৭২-এ জন্ম
জীবিত ব্যক্তি
ক্যান্টারবারির ক্রিকেটার
ক্রাইস্টচার্চ থেকে আগত ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নিউজিল্যান্ডীয় ক্রিকেট কোচ
পাবনা স্টেডিয়াম

শহীদ এডভোকেট আমিন উদ্দিন স্টেডিয়াম পাবনায় অবস্থিত একটি স্টেডিয়াম, যেটি পাবনা জেলা ক্রিকেট দল ও পাবনা জেলা ফুটবল দলের হোমগ্রাউন্ড। স্টেডিয়ামটিতে ক্রিকেট ফুটবল ছাড়াও অন্যান্য খেলা অনুষ্ঠিত হয়ে থাকে।

আরো দেখুন 

 বাংলাদেশের ক্রীড়া স্থাপনাসমূহ
 বাংলাদেশে ক্রিকেট মাঠের তালিকা

তথ্যসূত্র

বহিঃসংযোগ

বাংলাদেশের ফুটবল মাঠ
বাংলাদেশের ক্রিকেট মাঠ
বাংলাদেশের স্টেডিয়াম
শহীদ মুক্তিযোদ্ধা স্মৃতি স্টেডিয়াম

শহীদ মুক্তিযোদ্ধা স্মৃতি স্টেডিয়াম  ১৯৯৬ সালে নির্মিত শেরপুর জেলায় অবস্থিত একটি স্টেডিয়াম, যেটি জেলার ক্রিকেট ও ফুটবল দলের হোমগ্রাউন্ড হিসেবে ব্যবহৃত হয়ে থাকে। ফুটবল ক্রিকেট ছাড়াও অন্যান্য খেলা অনুষ্ঠিত হয়ে থাকে মাঠটিতে।

আরো দেখুন 

 বাংলাদেশের ক্রীড়া স্থাপনাসমূহ
 বাংলাদেশে ক্রিকেট মাঠের তালিকা

তথ্যসূত্র

শেরপুর জেলা
বাংলাদেশের ফুটবল মাঠ
বাংলাদেশের ক্রিকেট মাঠ
সিএমভি মিউজিক

সিএমভি (সেন্ট্রাল মিউজিক অ্যান্ড ভিডিও) একটি বাংলাদেশী অডিও-ভিডিও প্রযোজনা প্রতিষ্ঠান। ২০০৪ সালে এসকে শাহেদ আলী পাপ্পু, এবং হেলাল খানের হাত ধরে প্রতিষ্ঠিত হয়েছিলো। ২০০৮ সালে প্রতিষ্ঠানটি নতুন সঙ্গীত প্রযোজনা বন্ধ করে দিয়েছিল। লম্বা বিরতির পর ০৫ ফেব্রুয়ারি, ২০১৬ সালে প্রতিষ্ঠানটি নতুন করে সক্রিয় হয়। ঢাকার ইস্কাটন সড়কে প্রতিষ্ঠানটির প্রধান কার্যালয় অবস্থিত। ২০১৬ সালে পুনরায় সক্রিয় হওয়ার পর প্রতিষ্ঠানটি বাংলা নাটক, সঙ্গীতের অডিও-ভিডিও ও বিনোদনমূলক ওয়েব সিরিজ প্রযোজনা করছে।

শিল্পী

গায়ক 

 আইয়ুব বাচ্চু
 ইমরান মাহমুদুল
 বেসবাবা সুমন
 তাহসান রহমান খান
 হাবিব ওয়াহিদ
 সানিয়া সুলতানা লিজা
 কুমার বিশ্বজিৎ
 তপু
 দিলশাদ নাহার কনা
 ফুয়াদ আল মুকতাদির
 মিলা ইসলাম
 মিনার রহমান
 বাপ্পা মজুমদার
 ফাহমিদা নবী
 মিফতাহ্ জামান
 সাবরিনা পড়শী
 পারভীন সুলতানা

তথ্যসূত্র 

বাংলাদেশী রেকর্ড লেবেল
২০০৪-এ প্রতিষ্ঠিত